《杂咏和湘东王诗三首 其一 秋夜》
南北朝·刘缓

楼上起秋风，绝望秋闺中。烛溜花行满，香燃奁欲空。

徒教两行泪，俱浮妆上红。

作者简介：（?—约540）南朝梁平原高唐人，字含度。风流倜傥，名高一府。为湘东王萧绎中录事。时西府盛集文学之士，而缓居首，常云：“不须名位，所须衣食。不用身后之誉，唯重目前知见。”后随湘东王至江州，卒。